stanford-oval/wikipedia huggingface dataset:
בינון החולה

| בינון החולה |
| --- | --- |
 בינון החולה (צילום עוז ריטנר) באדיבות משכן אוספי הטבע הלאומיים ע"ש שטיינהרדט, אונ' ת"א
מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: קרפיונאים
משפחה:: בינוניים
סוג:: Oxynoemacheilus
מין:: בינון החולה
שם מדעי
 Oxynoemacheilus galilaeus ‏גינטר, 1864
שמות נוספים
 Cobitis galilaea   Nemachilus galilaeus   Nemacheilus galilaeus   Nun galilaeus

בִּינוּן הַחוּלָה המוכר גם כנון הגליל או נון החולה, שם מדעי: Oxynoemacheilus galilaeus) הוא מין של דג ממשפחת הבינוניים האנדמי לאגם החולה ולאזור פתחת הנחלים אשר הזינו אותו. תפוצתו העיקרית באגם הייתה באזור הקרקעית ובמים הרדודים בסמוך לחופים, וכן בינות לשורשי עצי הערבה.
המין נצפה לראשונה בשנת 1862 על ידי האסקווייר Th. W. Beddome אשר אף שלח דג אחד למוזיאון הבריטי. שמו המדעי הראשון של המין - Cobitis galilaea, ניתן לו בשנת 1864 ואילו שמו המדעי השני - Nemachilus galilaeus, ניתן לו בשנת 1868. שניהם על ידי הזואולוג, האיכטיולוג וההרפטולוג Albert Günther.
תיאור

ייחודו של דג בינון החולה בא לידי ביטוי בהיעדר מוחלט של קשקשים, בדומה לדג השפמנון. אורכו הגיע ל-8 ס"מ והוא כוסה בנקודות חומות, אשר הקנו לו מראה מנומר. בנוסף לכך הכיל גוונו 4 פסים מוצלבים בקדמת- ומאחורי-סנפיר הגב.
גובהו של הדג היה קצר במידה ניכרת בהשוואה לאורך ראשו ועיניו היו קטנות ובעלות 3 עפעפים.
סנפיר הזנב שלו היה קטום והזכיר בצורתו את זה של דג הסלמון. שוליו העליונים של סנפיר הגב היו אחידים ומשופעים והוא עצמו היה ממוקם קרוב יותר לקצה ראשו של הדג מאשר לשורש סנפיר זנבו. אורך כל אחד מסנפירי החזה היה שקול ל-1/2 מהמרחק שבין בסיס סנפיר החזה לבין בסיס סנפיר הגחון.
אורך ראשו הגיע לכדי 1/6 מאורכו הכללי.
שימור המין

בינון החולה נכחד, ככל הנראה, בעת ייבוש אגם החולה בשנות ה-50 של המאה ה-20 והפעם האחרונה בה נצפה באגם הייתה בשנת 1953.
לאורך השנים היו שטענו כי הבחינו בדג בשני אגמים נוספים - הכנרת ומוזאייריב (Muzayrib) שבסוריה, שניהם נמצאים בתחום אגן הניקוז של נהר הירדן (מימי אגם מוזאייריב מתנקזים בסופו של הדבר לירמוך, אשר בתורו נשפך לירדן). מרבית האיכתיולוגים סברו כי מדובר בטעות בזיהוי, אולם בשנת 2013 אושרה הימצאותו של המין באגם מוזאייריב. עם זאת, מצויה אוכלוסיית המין באגם זה במגמת ירידה מתמשכת בעקבות צמצום וזיהום שטח האגם, דבר אשר מציב את אוכלוסיית נון הגליל בסכנת הכחדה חמורה.
הערות שוליים

↑  בינון החולה באתר הרשימה האדומה של IUCN
1 2 3 4  בינון החולה (Cobitis galilaea), מתוך Proceedings of the General Meetings for Scientific Business of the Zoological Society of London‏, לונדון, 12 בינואר 1864, עמ' 493
1 2 3 4 5  Albert Günther, בינון החולה (Nemachilus galilaeus), מתוך Catalogue of the Fishes in the British Museum‏, לונדון, 1868, כרך 7, עמ' 355
↑  בכרך 7 בספרו של Albert Günter‏, Catalogue of the Fishes in the British Museum שיצא לאור בשנת 1868, מקובל להשתמש בשמות Nemachilus ו-Nemacheilus לתיאור אותו סוג הדג
↑  Proceedings of the General Meetings for Scientific Business of the Zoological Society of London, לונדון, 12 בינואר 1864, עמ' 164
↑  האקדמיה ללשון, מילון בעלי חיים, תש"ס (2000), ראו במאגר המונחים
1 2  נון החולה, מתוך אתר החברה להגנת הטבע
↑  בינון החולה, מתוך האתר www.fishbase.org
↑  בינון החולה (Cobitis galilaea), מתוך Proceedings of the General Meetings for Scientific Business of the Zoological Society of London‏, לונדון, 12 בינואר 1864, עמ' 488
↑  כך מופיע באתר של החברה להגנת הטבע. ואילו אורכו של הפרט הבודד אותו שלח Th. W. Beddome למוזיאון הבריטי ואותו תיאר Albert Günther בספרו Catalogue of the Fishes in the British Museum, משנת 1868, כרך 7, עמ' 355 היה 3 אינץ' (7.62 ס"מ)
1 2  בינון החולה, מתוך הרשימה האדומה של IUCN
↑  מנחם גורן וראובן אורטל משנת 1999, Biogeography, diversity and conservation of the inland water fish communities in Israel
איור של נון הגליל (R. Mintern) מתוך הספר, The Survey of western Palestine מאת הנרי בייקר טריסטראם (1884)
אשפה פנאומטית

מערכת איסוף אשפה פנאומטית בחבל הבסקים בצפון ספרד
מערכת אשפה פנאומטית היא מערכת אשפה, המנוהלת ומשונעת באופן פנאומטי היא בדרך-כלל אשפה המחולקת לקטגוריות; אשפה יבשה, רטובה, וכן אשפה למיחזור. אשפה המוכנסת למערכת פנאומטית עוברת תהליך קצר יחסית עד שהיא מגיעה לטרמינל (המכולה הראשית), שם היא מובלת לתאי אשפה מותאמים, עד אשר מגיע רכב איסוף האשפה ומוביל את האשפה מהטרמינל הראשית לעבר אתרי הפסולת הראשיים במדינה.
האשפה הנשלחת למערכת הפנאומטית עוברת במספר צינורות ו'מחלפי' צינורות, ובעצם משונעת מנקודת זריקת האשפה לעבר הטרמינל, באמצעות זרמי אוויר חזקים, המופעלים על ידי מערכת הבקרה הפנאומטית.
זרמי האוויר החזקים עשויים לעיתים להשפיע על צורתה והיקפה של האשפה, אך אינם משפיעים על משקלה של האשפה.
המערכת הפנאומטית

המערכת הפנאומטית בכללותה מורכבת מנקודות איסוף אשפה, תעלות צמודות-קרקע ותת-קרקעיות, וכן מהטרמינל וחדר הבקרה. בשל העובדה כי המערכת סגורה בצורה כמעט הרמטית, הפסולת לא מזהמת את הקרקע, המים והאוויר הנמצא סביבה, ולכן מהווה המערכת חלופה ירוקה, חסכונית ויעילה לניהול ושינוע אשפה.
כדי לשמור על ריח נייטרלי בסביבת הטרמינל, אליו מגיעה כלל האשפה השכונתית/העירונית, פותחו טכנולוגיות שונות שתפקידן למנוע את זיהום האוויר ולנטרל את חיידקי האשפה הפנאומטית.
טכנולוגיות מוכרות לצורך זה הן שימוש בפחם וכן פילטרים אורגניים, למשל כאלה המורכבים משבבי עץ, המכילים מיקרואורגניזמים המסננים את הריחות וההפרשות של הזבל בצורה יעילה וטבעית.
הערות שוליים

↑  מיחזור אשפה – כיצד ממחזרים פסולת?, באתר www.ecowave.org.il(הקישור אינו פעיל)
↑  מערכת הפנאומטיקס – מפרט טכני ונתונים חשובים (ארכיון)
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
כני אשפה בנמל התעופה של ברצלונה
ביומכניקה

עמוד מתוך אחד הספרים הראשונים על ביומכניקה De Motu Animalium מאת ג'ובאני אלפונסו בורלי
ביומכניקה היא ענף מדעי בינתחומי החוקר את התכונות המכניות של אורגניזמים חיים ומנתחים את עקרונות ההנדסה הפועלים בתפקוד המערכות הביולוגיות. היא דנה ביחסים בין מבנים ובין תפקודים בכל רמות הארגון של החומר החי החל ממולקולות כגון הקולגן או האלסטין ועד רקמות ואיברים. הביומכניקה מתארת את התגובות במרחב ובזמן של החומרים הביולוגיים, מוצקים, נוזלים או ויסקו-אלסטיים, לפעולתה של מערכת כוחות ולחצים פנימיים וחיצוניים.
פרט למכניקה הקלאסית, הביומכניקה פונה לעוד תחומי מדע וטכניקה כמו ראולוגיה – כדי לחקור את התנהגות הנוזלים ביולוגיים כמו הדם, חוזק החומרים – כדי ליצור מודלים של הלחצים המופעלים על רקמות כגון סחוס המפרקים או העצמות, מכניקת המוצק כדי לנתח את המיומנויות המוטוריות והתנועתיות – החל מהתאים הבודדים וכלה האורגניזמים השלמים.
דוגמאות למחקר ביומכני כוללות חקירה של הכוחות שפועלים על הצלעות, האווירודינמיקה של ציפורים ומעוף חרקים, ההידרודינמיקה של פעולה השחייה של דגים ובאופן כללי פעולת התנועה של כל צורות החיים, החל מתא בודד ועד אורגניזם שלם. הביומכניקה של בני אדם היא חלק מרכזי במדע הקינסיולוגיה.
היסטוריה

הפילוסוף היווני אריסטו יכול להחשב כביומכניסט הראשון. הוא כתב את הספר הראשון על תנועה של בעלי חיים, וראה את הגוף של בעלי החיים לא רק כמערכת מכנית, אלא חקר שאלות כגון ההבדל הפיזיולוגי בין דמיון של ביצוע פעולה לבין עשיית הפעולה עצמה.
איש הרנסאנס לאונרדו דה וינצ'י עסק אף הוא בביומכניקה וניתח את העקרונות הפיזיקליים והמכניים שבתנועת בני אדם ובעלי חיים. נושא מחקר ידוע שלו היה תעופת העופות.
בית המשפט המחוזי בתל אביב

| --- | --- |


היכל המשפט תל אביב, במבט מרחוב ויצמן. מימין: המגדל החדש, משמאל: המבנה הישן
 מאפיינים
 מדינה:  ישראל 
 ערכאה מעל:  בית המשפט העליון
 ערכאה מתחת:  בית משפט השלום בהרצליה, בת ים ותל אביב
 שופטים
 נשיא:  גלעד נויטל
 מספר שופטים:  49
 גאוגרפיה
 כתובת:  היכל המשפט תל אביב
 קואורדינטות:  32°04′39″N 34°47′17″E﻿ / ﻿32.077567371716°N 34.788110940329°E﻿ / 32.077567371716; 34.788110940329
  (למפת תל אביב מוגדלת) בית המשפט המחוזי בתל אביב(למפת תל אביב רגילה) בית המשפט המחוזי בתל אביב(למפת גוש דן רגילה) בית המשפט המחוזי בתל אביב(למפת גוש דן מוגדלת) בית המשפט המחוזי בתל אביב
 
בית המשפט המחוזי בתל אביב הוא בית המשפט המחוזי של מחוז תל אביב.  בית המשפט הוקם על ידי ממשלת המנדט, והמשיך לפעול עם הקמתה של מדינת ישראל. זהו הגדול מבין בתי המשפט המחוזיים בישראל. הנשיא הנוכחי של בית המשפט הוא השופט גלעד נויטל.
היסטוריה

עם הקמתו שכן בית המשפט המחוזי בתל אביב ברחוב יהודה הלוי. בשנת 1950 עבר לדרך יפו, לבניין שבתקופת המנדט שימש את הבולשת הבריטית ביפו.
בשנת 1966 עבר בית המשפט המחוזי בתל אביב למבנה חדש שנבנה ברחוב ויצמן 1 בתל אביב. באוקטובר 2014 עבר בית המשפט להיכל המשפט תל אביב, שהוקם מצפון למבנה הקודם.
עד לשנת 2008 שירת בית המשפט המחוזי בתל אביב גם את מחוז המרכז. בשנה זו הוקם בית המשפט המחוזי מרכז כבית המשפט המחוזי של מחוז המרכז.
הערות שוליים

↑  ניה"ד המחוזי בת"א בדירתו החדשה, מעריב, 30 ביוני 1950
ערך זה הוא קצרמרבנושא חוק ומשפט. אתם מוזמנים לתרום לוויקיפדיה ו.
בית המשפט המחוזי מרכז

| --- | --- |


 מאפיינים
 שטח שיפוט:  מחוז המרכז
 מדינה:  ישראל 
 ערכאה מעל:  בית המשפט העליון
 ערכאה מתחת:  בית משפט השלום בכפר סבא, נתניה, פתח תקווה, ראשון לציון, רחובות ורמלה
 היסטוריה
 תקופת הפעילות:  2007–הווה (כ־17 שנים)
 רשות קודמת:  בית המשפט המחוזי בתל אביב
 שופטים
 נשיא:  רות לורך
 מספר שופטים:  39
 גאוגרפיה
 כתובת:  לוד
 קואורדינטות:  31°56′45″N 34°53′35″E﻿ / ﻿31.945700603694°N 34.89306618705°E﻿ / 31.945700603694; 34.89306618705
 אתר רשמי
  (למפת גוש דן מוגדלת) בית המשפט המחוזי מרכז(למפת גוש דן רגילה) בית המשפט המחוזי מרכז(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית המשפט המחוזי מרכז(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית המשפט המחוזי מרכז
 
בית המשפט המחוזי מרכז הוא בית המשפט המחוזי של מחוז המרכז בישראל. בית המשפט הוקם בשנת 2007, והוא הצעיר בבתי המשפט המחוזיים בישראל. נשיאת בית המשפט הנוכחית היא השופטת רות לורך.
היסטוריה

בית המשפט המחוזי בתל אביב טיפל גם בעניינים המשפטיים של מחוז המרכז. במרץ 2007 החליט שר המשפטים, דניאל פרידמן, על הקמת בית המשפט המחוזי של מחוז מרכז. סגנית נשיא בית המשפט המחוזי תל אביב, הילה גרסטל, התבקשה במאי 2007, על ידי פרידמן, על דעת נשיאת בית המשפט העליון דורית ביניש, להקים את בית המשפט המחוזי מרכז ולכהן כנשיאתו הראשונה. בית המשפט המחוזי מרכז החל לפעול בספטמבר 2007 בפתח תקווה, תוך שגרסטל עורכת בעצמה את מיון והכשרת עובדיו. בשנת 2008 הוחלט שבית המשפט ישכון בלוד, ובספטמבר 2012 עבר בית המשפט למשכנו הקבוע בלוד.
| שם הנשיא/ה | תחילת מינוי בפועל | תחילת מינוי | סיום מינוי |
| --- | --- | --- | --- |
| הילה גרסטל |  | יולי 2007 | מרץ 2014 |
| אברהם טל |  | אפריל 2014 | יוני 2019 |
| רות לורך | ספטמבר 2018 | יוני 2019 | מכהנת |
הערות שוליים

↑  רות לורך, באתר הרשות השופטת
↑  אבירם זינו, בית משפט מחוזי חדש יוקם בפתח תקווה, באתר ynet, 20 במרץ 2007
↑  צו בתי המשפט (הקמת בית משפט מחוזי מרכז), התשס"ז-2007, קובץ התקנות 6585, 6 במאי 2007
↑  ענת רואה, "שופטת מצטיינת", באתר כלכליסט, 25 בספטמבר 2008
↑  הילה רז, בית המשפט המחוזי מרכז יוקם בעיר לוד, באתר TheMarker‏, 21 במאי 2008
↑  יובל יועז, ‏5 שנים לאחר שנפתח בפ"ת: ביהמ"ש המחוזי מרכז נפתח בלוד, באתר גלובס, 2 בספטמבר 2012
↑  זוהר שחר לוי, השופט אברהם טל מונה לנשיא בית המשפט המחוזי-מרכז, באתר כלכליסט, 26 במרץ 2014
בית המשפט המחוזי מרכז במשכנו הזמני בפתח תקווה
אשף עירום

| אשף עירום |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: דמויי נשפון
משפחה:: אשפיים
סוג:: אשף עירום
מינים
 2
שם מדעי
 Cheiromeles

אשף עירום או אשף בולדוג עירום (שם מדעי: Cheiromeles) הוא סוג של עטלף גדול וייחודי במשפחת האשפיים ובו 2 מינים שחיים בדרום-מזרח אסיה. הסוג הוקם בשנת 1824 על ידי הזואולוג האמריקני תומאס הורספילד ושמו המדעי מציין את הדמיון של כפות רגליו ליד אנושית. סוג זה ידוע בעורו החשוף, ביכולת הקיפול של כנפיו ובריחו המצחין.
תיאור ואנטומיה

האשף העירום מתאפיין בגוף גדול, חסון ושמנמן, צוואר עבה, וראש גדול ונפוח. הגולגולת מסיבית ושטוחה מעט ובחלקה האחורי הסמוך לעורף יש רכס-חץ (Sagittal crest) מוגבה באופן חריג. הפנים רחבות, החרטום ארוך ורחב, הלוע גדול והלסתות חזקות. הניבים גדולים וארוכים במיוחד והחותכות העליונות גם הן גדולות מאוד. העיניים בינוניות והאף רחב עם נחיריים גדולים. האוזניים גדולות ומחודדות בקצה, עם דש עור בולט בבסיס. הכנפיים ארוכות וצרות והזנב ארוך ועבה במיוחד. האשף העירום הוא בין הסוגים הגדולים במשפחתו: אורך ראשו וגופו 104–265 מ״מ, אורך הזרוע 65–90 מ״מ ואורך זנבו 54–75 מ״מ; משקל המינים נע בין 73 ל-200 גרם. הפטמות של הנקבות ממוקמות בבית השחי. הרגליים עבות עם שרירים חזקים שמאפשרים תנועה קרקעית זריזה. כפות היד רחבות עם אצבעות מנוגדות ואגודל בולט; האגודל מכוסה בשיער נוקשה ומשמש ככל הנראה לטיפוח.
תכונה ייחודית אצל הסוג, היא היכולת לקפל את קרומי הכנף לתוך כיסים עמוקים בצידי הגוף; הכיסים מורכבים למעשה מקפל עור עבה שנמתח מתחתית הזרועות עד לחלק העליון של הרגל. האשף מקפל את כנפיו במהלך שעות המנוחה, בטיפוס או בתנועה קרקעית, והוא משתמש ברגליו האחוריות כדי לדחוף את הקרומים לתוך הכיסים. בדרך זו, האשף מסוגל לזחול בזריזות על ארבעת גפיו כמו חולדה ולהשתחל לסדקים צרים מבלי שהכנפיים יגבילו את תנועתו וייפגעו מעצמים חדים.
כפי שמרמז שמו, האשף העירום חסר שיער באופן כללי, להוציא מספר כתמי שיער זעירים בראש, בסנטר ובכנף הזנב וצווארון זיפים ארוך ושומני שמקיף את בלוטות הריח בגרון. העור הגמיש של האשף רפוי ועבה במיוחד, חרוש קמטים, ודומה לעור הפיל. צבעו של העור משתנה מעט בין המינים ונע בין שחור מבריק לשחור פיח, חום ביסטר כהה, חום שוקולד, חום אפרורי או חלודה. העור נוטה להיות חיוור וסגלגל יותר באזור הלוע, הגרון, פנים האוזניים, הזרועות והשוקיים.
תפוצה וביולוגיה

מיני האשף העירום חיים בדרום-מזרח אסיה; טווח התפוצה של הסוג כולל את דרום חצי האי המלאי (מלזיה ודרום תאילנד), האיים הגדולים של אינדונזיה: סומטרה, ג'אווה, בורנאו וסולאווסי, כל איי הפיליפינים, לצד מספר איים קטנים כמו סינגפור, סימולו, בנגקה וקו-טרוטאו. בית הגידול מורכב מג'ונגל סבוך לצד יער נשיר יבש או טרופי, ביצות, מנגרובים ואזורים סלעיים.
המינים בסוג פעילים בדמדומים ובלילה ונבדלים ממרבית העטלפים בכך שהם יכולים לנוע בזריזות גם על ארבעת הגפיים. הם מבלים זמן רב בטיפוס על עצים ובהליכה על האדמה בחיפוש אחר אתר לינה, ובמהלך היום תופסים מחסה בגזעי עצים חלולים, מערות, סדקים באדמה ומחילות לצד אשפי מסטיף.
האשפים העירומים חיים במושבות המוניות של עד 20,000 פרטים ויוצאים לצוד בלהקות. התזונה שלהם מורכבת מחרקים (בעיקר טרמיטים ועשים), והם מחפשים מזון מעל חופת היער, בסמוך לאדמה או מעל שדות אורז. על מנת לאתר טרף, האשפים העירומים משתמשים בשני סוגים של איכון-הד: אחד לסביבה פתוחה ואחד לסביבה מרובת מכשולים. האשפית ממליטה בדרך כלל תאומים, ומשאירה אותם במקום מסתור כשהיא יוצאת לצוד. המינים בסוג מאוימים מצד ציד לבשר ואובדן בית גידול.
מינים

בסוג זה 2 מינים:
אשף עירום גדול (Cheiromeles torquatus)
אשף עירום זוטר (Cheiromeles parvidens)
אשפוז בית

אשפוז בית (נקרא גם אשפוז ביתי) הוא טיפול תומך המתקיים בבית המטופל תחת מעקב רפואי, בניגוד לטיפול הניתן במרפאות או בבתי אבות. אשפוז בית מאפשר נגישות רפואית אשר מחליפה, במקרים מסוימים, אשפוז בבית חולים.
אמצעים טכנולוגיים ניידים מאפשרים להעניק שירותי אשפוז בביתו של החולה. כך למשל מכשיר א.ק.ג. נייד מאפשר ביצוע בדיקה בבית החולה ואבחון הפרעות קצב שונות, ומכשיר האולטרסאנד הנייד מזהה הצטברות נוזלים בגוף.
אשפוז בית מיועד לרוב לחולים הסובלים מזיהומים או לחולים כרוניים שחלה החמרה במצבם, אך הוא עדיין מוגדר יציב. הוא יכול להוות חלופה לאשפוז בבית חולים במצבים הבאים:
מחלות זיהומיות – דלקת ריאות, דלקת בדרכי השתן, קורונה, צלוליטיס (דלקת בעור), זיהום בדרכי העיכול
מחלות כרוניות – אי-ספיקת לב, מחלת ריאה חסימתית כרונית (COPD), אסתמה
אורתופדיה – פצעים קשיי ריפוי, זיהום לאחר ניתוח
הקאות יתר בהריון
התייבשות
ועוד
אשפוז בית הוא שירות הניתן במסגרת סל הבריאות וללא השתתפות עצמית ללקוחות כל קופות החולים. על מנת לקבל הפניה לאשפוז בית, יש לפנות לרופא משפחה או לצוות המיון / המחלקה, במידה והחולה נמצא בבית החולים.
רפואת ההוספיס המודרנית כוללת טיפול מקל לאלו שאינם בני טיפול והבראה בבתי חולים או בבתי אבות. בהוספיס בית מאפשרים לאנשים שאובחנו במחלות חשוכות מרפא ומצויים בשלב הסופי של המחלה לסיים את חייהם בכבוד ובבית.
הטיפול הפליאטיבי מפחית אשפוזים מיותרים, משפר אבחונים בחולי סרטן המקבלים טיפולים.
שירות ההוספיס הביתי מיועד לחולים סופניים הסובלים ממחלות אונקולוגיות או כרוניות: אי ספיקת לב, דמנציה, מחלות נוירולוגיות ועוד. השירות ניתן ללא השתתפות עצמית למבוטחי כל קופות החולים במסגרת "חוק החולה הנוטה למות"(2005) המסדיר את זכויות החולה הסופני. את הבקשה להוספיס בית ניתן להעביר לרופא המשפחה או לצוות המחלקה בבית החולים.
ראו גם

ביטוח בריאות ממלכתי
חוק ביטוח בריאות ממלכתי
ארגון הבריאות העולמי
טלרפואה
לקריאה נוספת

אשפוזי בית במתווה תחליף אשפוז במחלקות הפנימיות, באתר ההסתדרות הרפואית בישראל
ליאת זנד, לראשונה בישראל: בית חולים וירטואלי, באתר ynet, 3 במאי 2021
הערות שוליים

↑  "אשפוז בית - כל מה שצריך לדעת", באתר כמוני
↑   גיא פישקין, "למה להגיע לבית החולים, כשבית החולים יכול להגיע לבית שלך?", באתר TheMarker‏, 30 בספטמבר 2021
↑  ליאור נוביק, מעקב רפואי מהמיטה: הפיתוחים הטכנולוגיים שמאפשרים אשפוז מהבית, מעריב, 10 בפברואר 2022
↑   איילת שני, ד”ר רוני צבר מנסה ללמד אותנו איך למות, באתר הארץ, 22 בפברואר 2013
↑  מהו טיפול תומך?, באתר אגודת תמיכה - האגודה הישראלית למתן טיפול תומך, טיפול פליאטיבי, ‏1 במרץ 2019
↑  "חוק החולה הנוטה למות", התשס"ו - 2005
↑  "זכויות החולה במחלה סופנית", באתר שרן
| --- | --- |
בקרת זהויות :  NLI: 987007563075305171  BnF: cb11977550x (data)  LCCN: sh85061666  NDL: 01008733  NKC: ph201876
אריק נלסן

| --- | --- |
אין תמונה חופשית
 לידה:  26 ביוני 1991 (בן 33) וסט פאלם ביץ', ארצות הברית 
 מדינה:  ארצות הברית 
 תקופת הפעילות:  מ-2006 
 מקום לימודים:  בית הספר המקצועי לאמנויות הבמה 
 פרופיל ב-IMDb
 
אריק נלסן (באנגלית: Eric Nelsen; נולד ב-26 ביוני 1991) הוא שחקן ומפיק אמריקאי זוכה פרסי אמי וטוני.
קריירה

הופעתו הראשונה של נלסן בטלוויזיה הייתה בשנת 2006 בסדרת הטלוויזיה "Sensing Murder". נלסן הופיע בסדרות טלוויזיה רבות בהן חוק וסדר, בנות, הרשימה השחורה, שוטרים בדם והאישה הטובה.
בשנת 2008 נלסן גילם את ברט סמפסון בהפקה המקורית של ברודוויי של המחזה "13".
בשנת 2010 החל לשחק בסדרת הטלוויזיה "המפרץ". הוא שיחק בסדרה עד שנת 2017. בשנת 2018, זכה נלסן בפרס אמי ביום לשחקן משנה מצטיין בסדרת דרמה דיגיטלית בשעות היום  על משחקו בסדרה. כמפיק, נלסן זכה בשלושה פרסי אמי עבור "המפרץ" ובפרס טוני על המחזה "הירושה" שהוצג בברודוויי. הוא גם הפיק את סרט האינדי "ווייקפילד" בכיכובם של בריאן קרנסטון וג'ניפר גארנר .
בשנת 2013 דיבב קולות שונים בסרט האנימציה "הממלכה הסודית". באותה שנה שיחק בתפקיד משנה באופרת הסבון, "כל ילדיי"  . שנה לאחר מכן שיחק בסרט הקולנוע "הדרך לגיהנום".
בשנת 2021 החל לשחק בסדרת הטלוויזיה "1883" בתפקיד אניס, קאובוי צעיר ויפה תואר שמסכים לעזור ללוות משלחת של גברים, נשים וילדים חסרי ניסיון צפונה כדי למצוא בית.
חיים אישיים

נלסן הוא יליד ווסט פאלם ביץ', פלורידה .  הוא עבר לניו יורק עם משפחתו בגיל 13. אריק התחתן עם השחקנית סינטי ריד (כיום נלסן) בפורט וורת', טקסס ב-29 בנובמבר 2013 ואשתו ילדה את בתם מולי מורגן נלסן  ב-1 באוקטובר 2019 בלוס אנג'לס, קליפורניה .
פילמוגרפיה

| שנה | סרט | תפקיד | הערות |
| --- | --- | --- | --- |
| TBA | Butch Cassidy's Forgotten Outlaw | בן קילפטריק (אנ') |  |
| 2019 | השריקה האחרונה | גרג ריד |  |
| 2018 | Nightmare Cinema | פרד / הרתך |  |
| 2016 | Happy Baby | תיאו |  |
| 2015 | Coming Through the Rye | טד טיילר |  |
| 2014 | הדרך לגיהנום | האווי |  |
| 2013 | הממלכה הסודית | קולות שונים | דיבוב |
| שנה | כותרת | תפקיד | הערות |
| --- | --- | --- | --- |
| 2006 | Sensing Murder | דונלד נויפלד הבן | פרק אחד |
| 2006 | אור מנחה | קווין רוס מרלר | פרק 14,890 |
| 2007 | איי קרלי | זקה | עונה 1, פרק 3 |
| 2008 | חוק וסדר | ברנדון דוהרטי | עונה 18, פרק 11 |
| 2009 | The Battery's Down | אורח בת מצווה | עונה 2, פרק 2 |
| 2010 | Zeke and Luther | בוב | עונה 2, פרק 22 |
| 2010 | האישה הטובה | סימן | עונה 2, פרק 1 |
| 2010 | ביג טיים ראש | וינדמיל | עונה 1, פרק 6 |
| 2010–2023 | המפרץ | דניאל גארט | 70 פרקים |
| 2011 | שוטרים בדם | אלכס קספר | "תמימות" (עונה 2, פרק 4) |
| 2012 | NYC 22 | האזרד | עונה 1, פרקים 11 -13 |
| 2013 | כל ילדיי  | איי ג'יי צ'נדלר | 43 פרקים |
| 2015 | בנות | לואיס | עונה 4, פרק 3 |
| 2015 | המעקב | ג'סטין ווינדזור | עונה 3, פרק 6 |
| 2015 | הרשימה השחורה | דייוויד קניון | עונה 2, פרק 12 |
| 2015 | NCIS | שון קווין | עונה 13, פרק 10 |
| 2018 | הפרשה | בראם | 3 פרקים |
| 2021–2022 | 1883 | אניס | 5 פרקים |
| TBA | Gringo Hunters | דיימון | סדרת טלוויזיה עתידית של נטפליקס |
ברודוויי

| שנה | הצגה | תפקיד | הערות |
| --- | --- | --- | --- |
| 2008 | 13 | ברט סמפסון | תיאטרון ברנרד בי ג'ייקובס    2008 - 4 בינואר 2009 |
| 2019 | הירושה | מפיק שותף | תיאטרון אתל ברימור     2019 - 2020 |
פרסים ומועמדויות

| שנה | פרס | עבודה מועמדת | קטגוריה | תוצאה | הערות |
| --- | --- | --- | --- | --- | --- |
| 2015 | פרס אמי לשעות היום | המפרץ | סדרת דרמה מצטיינות בגישות חדשות | זכייה |  |
| 2017 | פרס אמי לשעות היום | המפרץ | סדרת דרמה דיגיטלית יוצאת מן הכלל | זכייה |  |
| 2018 | פרס אמי לשעות היום | המפרץ | שחקן משנה מצטיין בסדרת דרמה דיגיטלית בשעות היום | זכייה |  |
| 2018 | פרס אמי לשעות היום | המפרץ | סדרת דרמה דיגיטלית יוצאת מן הכלל | זכייה |  |
| 2020 | פרס טוני | הירושה | המחזה הטוב ביותר | זכייה |  |
| 2020 | פרס דרמה דסק | הירושה | משחק יוצא מן הכלל | זכייה |  |
| 2020 | פרס ליגת הדרמה | הירושה | הפקה יוצאת דופן של מחזה | זכייה |  |
| 2020 | פרס חוג המבקרים החיצוניים | הירושה | מחזה חדש ברודוויי יוצא מן הכלל | זכייה |  |
| 2020 | פרסי התקשורת של הליגה ההומו-לסבית נגד השמצה | הירושה | הפקה יוצאת דופן בברודוויי | זכייה |  |
הערות שוליים

↑  "13, Jason Robert Brown's Pop Musical About Coming of Age, Opens on Broadway". נבדק ב-5 באוקטובר 2008. {{cite web}}:  (עזרה)
↑  "Daytime Creative Arts Emmy Awards: 'Bold And The Beautiful', 'Sesame Street' Top Winners". נבדק ב-27 באפריל 2018. {{cite web}}:  (עזרה)
1 2  "EXCLUSIVE! Eric Nelsen Cast as AJ Chandler on All My Children". נבדק ב-25 בפברואר 2013. {{cite web}}:  (עזרה)
↑  Ed Stockly, Movies on TV this week: 'Gandhi' on Showtime; 'Giant' on TCM - Los Angeles Times, Los Angeles Times, ‏5 ביוני 2020
↑  West Palm Beach native Eric Nelsen riding high in ‘1883,’ the ‘Yellowstone’ prequel, Palm Beach Post, ‏4 בundefined 2022
↑  Frias, Carlos. "'AMC at home on OWN Local actor gets his big break", The Palm Beach Post, July 14, 2013. Accessed July 14, 2013. "You can say Eric Nelsen came to star in the soap opera All My Children two years too late or exactly at the right time. The soap had aired on ABC for 41 years until it was cancelled in late 2011. But it found new life as a web series on Hulu.com this year — just as Nelsen, 22, who grew up in West Palm Beach as a Bak Middle School of the Arts student, became a series regular."
↑  "All My Children alum Eric Nelsen lands his dream role: new dad". Soap Central. נבדק ב-28 במרץ 2019. {{cite web}}:  (עזרה)
בית הספר ברנקו וייס רמלה

| --- | --- |
אין תמונה חופשית
 בית ספר תיכון
 על שם:  ברנקו וייס 
 תקופת הפעילות:  2000–הווה (כ־24 שנים) 
 התמחות:  חינוך מיוחד
 בעלי תפקידים
 סגל:  25
 תלמידים
 :  110
 מיקום
 מיקום:  רמלה
 מדינה:  ישראל ישראל
 קואורדינטות:  31°55′22″N 34°51′55″E﻿ / ﻿31.922638888889°N 34.865138888889°E﻿ / 31.922638888889; 34.865138888889
 אתר רשמי
  מפת מיקום  מפה דינמית   (למפת גוש דן מוגדלת) בית הספר ברנקו וייס רמלה (למפת גוש דן רגילה) בית הספר ברנקו וייס רמלה (למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית הספר ברנקו וייס רמלה (למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית הספר ברנקו וייס רמלה   he בית הספר ברנקו וייס רמלהhe בית הספר ברנקו וייס רמלהמפת  __ רמלה (in English: Ramla) [‌השפלה וסביבותיה‌]מצפון: __ לוד (in English: Ludd), __ מועצה אזורית שדות דן (in English: Sdot Dan Regional Council) ממזרח: __ מועצה אזורית חבל מודיעין (in English: Hevel Modi'in Regional Council) ממזרח, מדרום וממערב: __ מועצה אזורית גזר (in English: Gezer Regional Council) ממערב: __ באר יעקב (in English: Be'er Ya'akov) tabBackground:;tabBorder:#aaa;defaultTab:0;
 
בית הספר בְּרַנְקוֹ וַייס רמלה הוא בית ספר תיכון שש-שנתי בעיר רמלה המיועד לנוער בסיכון.
היסטוריה

בית הספר הוקם בשנת 2000, כחלק מרשת בתי הספר של מכון ברנקו וייס, שנוסד על ידי התעשיין והנדבן היהודי-שווייצרי ברנקו וייס.

מתחילתו הוגדר בית הספר כבית ספר אתגרי, כלומר מיועד לבני נוער שלא מצאו את מקומם בבתי ספר נורמטיביים, מסיבות של בעיות התנהגות (כולל התנהגות אלימה), רקע משפחתי וסוציו-אקונומי קשה, קשיי למידה וליקויי למידה, וכדומה.
בין השנים 2005 ל-2011 ניהל את בית הספר חילי טרופר, שהביא אליו צוות של מורים צעירים, רובם חסרי ניסיון בחינוך מיוחד. בהנהלתו ובשיתוף הצוות, הצליחו להביא את התלמידים לרמת נוכחות גבוהה בבית הספר. ב-2011 חל שיפור גדול בשיעור הזכאים לבגרות. בשנת 2014 נכלל בית הספר בעשירון העליון בדירוג של משרד החינוך, בקטגוריה של "בתי הספר הערכיים ביותר בישראל".
נכון למרץ 2021, מנהל בית הספר הוא ארז וינטר.